#### **LĒMUMA PROJEKTS**

  2023. gada \_\_. \_\_\_\_\_\_\_\_\_\_\_ Lēmums Nr.\_\_ (prot. Nr.\_\_\_,\_\_\_.§)

**Par Daugavpils valstspilsētas pašvaldības iestādes “Daugavpils cietokšņa un muzeju pārvalde” izveidošanu**

Pamatojoties uz Pašvaldību likuma 4. panta pirmās daļas 5. punktu, kas noteic pašvaldības funkciju sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, un trešo daļu, 10. panta pirmās daļas pirmo teikumu un 8. punktu,

ņemot vērā Valsts pārvaldes iekārtas likuma 10. panta desmito daļu, kas noteic, ka valsts pārvaldi organizē pēc iespējas efektīvi, tās institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi,

veicinot Daugavpils cietokšņa kā nozīmīga tūrisma un vēsturiskā objekta attīstību un saglabāšanu, nodrošinot tā izpēti un iekļaušanu aktīvā tūrisma apritē,

ar mērķi izveidot jaunu Daugavpils cietokšņa pārraudzības modeli, kas ietver sevī Daugavpils cietokšņa teritorijas un tajā esošā pašvaldības kultūras mantojuma (institūciju) saimniecisko pārvaldi, kā arī īstenojot efektīvu pašvaldības un tās padotības iestāžu funkciju izpildi,

ņemot vērā Daugavpils valstspilsētas pašvaldības domes 2023. gada 13. jūlija lēmumu Nr. 446 par vienotas pašvaldības iestāžu centralizētās grāmatvedības izveidi,

ņemot vērā Daugavpils valstspilsētas pašvaldības domes Izglītības un kultūras jautājumu komitejas 2023. gada \_\_\_.\_\_\_\_ atzinumu un Finanšu komitejas 2023. gada \_\_\_.\_\_\_\_ atzinumu, **Daugavpils valstspilsētas pašvaldības dome nolemj:**

1. Ar 2023. gada 1. oktobri dibināt Daugavpils valstspilsētas pašvaldības iestādi “Daugavpils cietokšņa un muzeju pārvalde” (turpmāk – Iestāde).
2. Apstiprināt Iestādes nolikumu (pielikumā).
3. Uzdot Daugavpils valstspilsētas pašvaldības izpilddirektorei:
	1. organizēt atklātu konkursu uz Iestādes vadītāja amatu;
	2. veikt citus pasākumus, kas nepieciešami šī lēmuma izpildei.

Pielikumā: Iestādes nolikums.

Daugavpils valstspilsētas pašvaldības domes priekšsēdētājs A.Elksniņš